فتحدثنا وقلنا ان اول خطوة كانت اول خطوة فوجئت بها الجاهلية او الخطبة خطوة لامست الجاهلية او الخطوة وقعت عليها ابصار الجاهلية. اول خطوة آآ فتحوا عينيهم كده وجدوها كانت شخصية شخص
شخص محمد بن عبدالله صلى الله عليه وسلم شخص النبي صلى الله عليه وسلم. وتكلمنا عن هذه الشخصية وكيف انها معجزة في ذاتها رأينا روعة الصنايعي روعة الصنايعي وهو بيصنع هذه الامة كما قال الله له. انت مهمتك انزلنا اليك الكتاب بالحق لتخرج
ناس من الظلمات الى النور فكان صنايعي بيصنع عملية اخراج الناس من الظلمات الى النور يلملم هؤلاء ويجمع هؤلاء وينادي هؤلاء ولا يفلت هؤلاء حتى وصل الى النتيجة. ورأينا هذه الروعة اربع
لقاءات كاملة تكلمنا فيها عن الايات البينات المعجزة في طريقته صلى الله عليه وسلم وما ورد في شأنها من القرآن ولا الحياة الموجودة في الايات اللي تدل على انه هذا هو عمل من اجل هذا ومسائل اعتقد ربما يعني لم تكن او او ليست من
شائعة مش معروفة في مش متداولة في العصر الحالي. ثم تناولنا بعد ذلك الخطوة الثانية وقلنا ان الخطوة الثانية هي ان الاسلام مش انه انا معي منهج صحيح. والناس دول
محتاجين دعوة فانا اقف واقول يا ناس تعالوا اعرفوا الدعوة الصحيحة هي كذا تعالوا اسلموا لها وامنوا بها. لا وانما عرفنا ان الاسلام فيه منهج اصيل منهج جوهري اسمه الانتقاء والتلمس
والتلمس والبحث عن الطريق والاصطفاء والاختيار والانتقاء واحدا واحد. وعرفنا ان هذا منهج الاسلامي اصيل. النبي يكلم ابا بكر. النبي يكلم خديجة. النبي يكلم عليا. النبي يكلم زيدا ثم ابو بكر يأخذ الدعوة ويمارس هو ايضا مسألة الانتقاء والاختيار والاصطفاء. اي وهذا ينفع تعال عبدالرحمن
عثمان بن عوف ابو بكر يختار ابا عبيدة ابن الجراح او ابن الجراح ابو بكر يختار عثمان بن عفان تبدأ الدعوة عن طريق هذا انا هسميه مؤقتا لمدة خمس دقائق فقط التسلل
وبعد خمس دقايق هقول لكم ان اللفظة غير صحيحة. التسلل الهادئ بحيث تتكون نواة للاستجابة. وقلنا في لقاء وارجو ان تتذكروا ما قلناه وان تتابعوا معنا ان هذا الانتقام هذا التسلل هذا الاصطفاء هذا التلمس هذا الهدوء ليس بقصد الانفراد الانفراد بالناس اللي عقولهم مثلا
ضعيفة او عندهم هوج او لسه شباب صغير حتى القي في روعه فكرتي دون ان لا ليس هذا. والا لو كان هكذا ما كان ابو طالب قد صدق على ايمان ابنه علي. ابو طالب شيخ شيخ قريش
شيخ بني هاشم شيخ بني عبدالمطلب الشيخ الكبير ابو طالب لما وجد ابنه اسلم قال له يا بني ما هذا الدين الذي اراك عليه فقال يا يا ابتي هذا دين دعاني اليه
ابن عمي محمد صلى الله عليه وسلم فيه كذا وكذا وكذا ماذا يقول هذا الدين؟ يقول كذا وكذا فابو طالب الشيخ صاحب الخبرة والعقلية ورجاحة العقل والاتزان والزعامة قال له يا بني الزمه فانه لا يدعوك الا الى خير. بس معلش انا مش هسلم عشان عندي ارتباطات لا اريد ان يقال انني خالفت دين عبدالمطلب
انما الذي انت عليه خير. فلو كان الامر يعني انفرادا بشاب صغير ما صدق هذا الشيخ عليه. لو كان الامر انفرادا ما كانت الشخصيات التي اسلمت هي كبار الشخصيات. ابو بكر التاجر
المحبوب من قبائل جزيرة العرب كلها. عثمان بن عفان وعبدالرحمن بن عوف كبار التجار الاثرياء كبار رجال الاعمال الملياردير ايراد ملياردير رجل صاحب تجارة وكبير قومه ما كان ورق ابن نوفل ما كان ابو جهل قال لم يكذبن محمد ولكني لن اسلم لاننا ننافسه ولا نريد ان نعترف له بهذا الشرف
اومال ما فائدة ما هدفه؟ وده سؤال لازم نفهمه مع بعض. ما هدف التلمس والانتقاء والخطوة خطوة والاختيار اه ده انا اكلمه. لكن ده اجله شوية. اه فلان يا ريت بس مين اللي يعرفه؟ ابو بكر
طب روح له يا ابا بكر هذه الخطة ما هدفها هدفها كما قلنا وبينا انا فقط اصل من قطع حتى تكونوا معي هدفها امرين اتنين مبدئيا احنا طبعا لها اهداف كثيرة وذكرناها
لكن هدفها هدفاها الاكبر علشان تكون واضحة هدفين كبيرين. الهدف الاول اني الحق اوصل الدعوة لمن يستحقها لانه انسان كويس ممكن يتقبلها قبل الحملة الاعلامية المضادة وقبل ان تتلوث الاجواء قبل ان اقول يا معشر قريش اسلموا فيطلع واحد يقول لي
ايها الكذاب والتاني يقول لي ايها الكاهن والتالت يقول لي ايها المجنون واحد يقول لي تبا لك وواحد قبل هذه الحملة المسعورة المخططة الاعلامية قبل جلسة دار الندوة لما قالوا ماذا نقول عنه؟ نقول ساحر
لا لا نقول كذاب لا بلاش خلينا نقول اه كاهن. يعني قبل هذه الحملة الدعوة تكون وصلت لمستحقيها والذين يستمعون اليها فيسلمون قبل تلوث الاجواء العامة في المجتمع. والهدف الثاني
كما ذكرت لحضراتكم هو تكوين المجموعة الاولى نواة الاستجابة نواة المستجيبين. ليه يا اخوة؟ ليه يا مسلمين في كل مكان لان في فرق بين دعوة لم يستجب لها احد وبين دعوة تأتي او فكرة تأتي فكرة تأتي
ومعها المؤمنون بها فرق في القوة الاجتماعية فرق في القوة المجتمعية كبير جدا اني انا اكون عندي فكرة تيجي مجردة كده مين مين امن لك ولا واحد لم يؤمن معي احد ده ممكن برضه جايز ويوم القيامة يأتي بعض
الانبياء ولم يؤمن بهم احد. انما هناك فارق بين الفكرة المجردة قبل ان يستجيب لها احد وبين الفكرة تأتي ومعها المستجيبون. وذكرت لكم انه في سورة ياسين. القرية التي ارسل اليها ثلاثة من المرسلين
القرية الكافرة لم لم تغتظ ما اتغازتش لم لم تتغيظ من الانبياء بقدر ما تغيظت من واحد جاء من اقصى المدينة يسعى مستجيبا للانبياء. فالقرية تركت الانبياء وقتلت هذا الشخص الذي جاء من اقصى المدينة
قال يا قومي اتبعوا المرسلين قتلوه وسابوا الانبياء لان الاستجابة معناها ان الفكرة مثمرة وانها واصلة وان الناس مستجيبون لها وانها كفر وبعدين كمان ده مش اي مستجيبين. ده انت بتقول لي مين اللي استجاب له
انت عارف ناس حطوا على دماغهم التراب لما اسلم عمر ابن الخطاب الكفرة حطوا على دماغهم التراب لما اسلم الحمزة ابن عبدالمطلب قال له يا دي المصيبة كبار رجال البلد اسلموا معه معناها انها دعوة رشيدة
مش كبار رجال البلد آآ يعني عائليا ولا ماليا؟ لأ المتزنين. اذا الانتقاء كان هدفه كفالة المنطق كفالة الحق كفالة الرشد كفالة الصواب قبل ما تشتغل بقى السي ان ان والاعلام اليهودي الصهيوني والنيويورك تايمز
والجرايد العالمية ووكالات الانباء وتبتدي تقول اه دول الارهابيين ودول المتطرفين ودول الاصوليين ودول ودول يكون المسألة يعني قبل ان تتلوث انتم عارفين كان في واحد صحابي اسمه الطفيل. طفيل ده كان معروف. طفيل ابن عمرو الدوسي. الطفيل بن عمرو الدوسي
انما الطفيلي ده كان معروف بانه رجل رشيد كده محترم. رجل من كبار الناس رجل رشيد وذو حكمة وذو عقل وذو آآ فهم وذو ادراك طفيل لما تلوثت الاجواء وصل لدرجة انه يضع القطن في يحشي ودنه قطن حتى لا يسمع محمدا
وصلى الله عليه وسلم. ليه قال لانه قالوا له وقالوا له اوعى تسمعه ده انت لو سمعته تتسحر يحصل لك سحر في آآ تروح تبقى مسحور مش فحاش سم بعد ذلك نزع القطن وقال يا خسارتك يا طفيل. يا خسارتك يا طفيل ويا خسارة عقلك ومخك يا اخي الراجح
بقى طب ما تسمعوا شوفوا هيقول ايه وسمع وعلم ووعى وادرك وعرف واسلم اذا هذا هو السبب. ثم يا اخوة هذا هو الهدف من مسألة الانتقاء ثم طرحنا فكرة في منتهى الخطورة والصعوبة والمشقة. صعبة جدا
اللي هي ايه؟ الله طب وانا من ادراني مين اللي يعرفني انا انني لو كنت في هذا الوقت موجودا على عصر الرسول عليه الصلاة والسلام انا شخصيا كده بلحمي ودمي بشخصي وانت وكل يعني اخ من المسلمين يقول عن نفسه هذا من ادراني
ان انا كنت ممن سينتقيهم الرسول عليه الصلاة والسلام او ممن سينتقيهم ابو بكر. مين ما يمكن كان كنت ساكون من اللي يخبي عنهم. من الذين يخفي عنهم ما يمكن كنت اكون من الذين
يداري عنهم ويقول اياكم ان يعلم فلان كذا يا خبر ده انا يبقى ضعت طب هل كنت ساكون من اهل الرشاد والنجاح والفلاح ولى من اهل الضياع اعرف منين طب انا خايف جدا دلوقتي
خايف كنت ابقى كابي طالب او ابي جهل او ابي لهب اللي لن توصل اليهم الدعوة في البداية. وهينتظروا واريد ان اصل ما هو المقياس؟ هم كانوا بيختاروا على اساس ايه؟ وقلنا يا اخوة ان هذه الدعوة لانتقاء لم يكن فئوي
يعني لم يختار عائلته ما تبقاش اه تعالوا نشوف بقى بني عبدالمطلب عشان قرايبنا وتبقى العيلة كلها معنا كده يقوم لما نبدأ تبقى العيلة كلها مع بعض وتقف مع بعض. لا لم
تكن دعوة قبلية بالعكس ابو بكر كان من بني تيم وعثمان ابن عفان كان من العيلة المنافسة من العائلة المنافسة كان من بني امية آآ ابو عبيدة بن الجراح منين؟ ودا عبدالرحمن بن عوف منين لم تكن عائلية. ولم تكن فئوية بمعنى انها لم تكن لاقوياء البلد
لرجال الاعمال للمليونيرات بالعكس اسلم عمار ابن ياسر العبد المملوك واسلم آآ بلال بن رباح العبد المملوك واسلم الامل مملوكة واسلم زيد بن حارثة. العبد الذي آآ كان عبدا وتبنى وتبنوه سالم مولى ابي حذيفة
فاللي هو من الموالي يعني الله طب يمكن دعوة فئوية للعبيد ليستشعروا ثورة على ظلم المجتمع اللي بيظلم العبيد لصالح الاغنياء او لصالح السادة لا بالعكس كان هناك الاغنياء والسادة كان عثمان ابن عفان المليونير وابو بكر المليونير وعبدالرحمن ابن عوف المليونير. الله! طب يمكن دعوة رجالي
دعوة آآ رجالي شوية لا ما كنتش رجالي. كان النساء في في الصف كل ما تعد كده عشرة اسلموا ولا خمسة حتى اسلموا تلاقي معهم امرأة امرأة امرأة امرأة يعني دعوة كده ونساء بعضهن ازواجهم
وجههن ما اسلموش انتم عارفين المرأة اللي قالت لخطيبها لن اتزوجك الا اذا هاجرت. وقال لها مش عايزة اهاجر. قالت له خلاص مش هتجوزك فهاجر كان اسمها ام قيس واشتهرت بانها اشتهرت هو بانه مهاجر ام قيس انه هاجر من اجل ارضاء الانسة ام قيس
هي كان اسمها ام قيس مش كانت عندها ابن اسمه قيسية كده يعني يبقى لا رجالي ولا نسائي ولا اغنياء ولا عبيد ولا فقراء ولا اغنياء ولا فقراء ولا سادة ولا عبيد ولا من العيلة امال
طب انا عايزه انتقى ما هو اساسه الانتقاء رأينا انه ان اساس الانتقاء كلمة واحدة كانت كريم الخصال كريم الاخلاق حسن الخلق الخصلة انسان شجاع انسان مستقيم انسان صادق انسان كريم
انسان غير ملتوي. انسان آآ يحب الحق. انسان ليس من انصار الباطل. انسان حر في تفكيره. انسان متجرد خلق متربي عليه ابوه وامه ربوه عليه بطبيعة الحال ولذلك يا اخوة
طبعا انا ذكرت لكم قول النبي عليه الصلاة والسلام يومئذ خياركم في الجاهلية هم انفسهم خياركم في الاسلام اللي كان خيرا في الجاهلية بحسن خلقه وكريم خصاله اذا اسلم سيصير كريم الخلق في الاسلام فهو خيار الناس في
الاسلام هو ده اقرب الناس الى كمال الاسلام وكمال الرشد وكمال الايمان ولهذا جاء قول النبي عليه الصلاة والسلام انما بعثت لهذه الغاية لهذا الغرض لاتمم مكارم الاخلاق. اني التقط
اصحاب مكارم الاخلاق واحدا فواحدا ثم اقدمهم لدين الله عز وجل فتكتمل اخلاقهم فتتم فتتمم اخلاقهم بدعوة الاسلام الراشدة وبدعوة الوحي الشريف يقول النبي عليه الصلاة والسلام انما بعثت لاتمم مكارم الاخلاق
ولذلك الاية العظيمة الكريمة الضخمة الرائعة التي لا يفهمها كثير من الناس على حقيقتها يقول فيها يقول فيها الله عز وجل ربنا يا رب ناس بيكلموا ربنا ربنا اصله احنا
واحنا قاعدين كده كنا قاعدين عايشين زوجاتنا وولادنا وابونا وامنا وصحابنا وشغلنا وفي حياتنا عادي قمنا سمعنا واحد بيتكلم عن الايمان بك يا رب فاسلمنا امنا ربنا اننا سمعنا مناديا ينادي للايمان ان امنوا بربكم فامنا. البلاد اللي فيها الباعة المتجولين واحد يطلع برة كده يقول
وللبطيخ القوطة الخيار يقوم ست البيت تقول اه والله ده الخيار عندي خلص افتحي يا بنتي الشباك واندهي له وقولي له تعال فتأتي الاية وتقول ربنا اننا واحنا قاعدين في حياتنا عادي سامعنا مناديا ينادي للايمان ان امنوا بربكم فامنا
لازم استغرب لما اسمع الاية دي يا جماعة. لازم اتعجب هو الناس دول لو كانوا وهم قاعدين سمعوا مناديا ينادي للكفر ان اكفروا بربكم. كانوا هيكفروا وعلى حسب المنادي اللي اللي معدي في الحارة ولا اللي معدي في الشارع ولا اللي معدي تحت البيت
لا لا ده هو المقصود ان هم كان عندهم احتياج داخلي لشيء اسمه الايمان بربكم. كانوا متجهزين قرين متشوقين نفسهم متهيئين. فلما سمعوا حد بينادي عن الشيء اللي بينادوا اللي طالبينه قالوا بس هو ده. انما لو سمعوا عكسه
ما استجابوا. اضرب لك مثل ليكون واضحا انا عايز اخد تأشيرة اروح بيها الصين لو فتحت الصحيفة في الصباح فقالوا فرصة ذهبية ولا فرصة لمن يريد الذهاب الى الصين. اتفضل يتقدم لكذا. هقول فرصة
طب لو فتحت الجرنال لقيته مكتوب فيه فرصة للحصول على تأشيرة المانيا. انا مش عايز المانيا انا عايز الصين مش تبعي مش وجهتي ليس هو ما اتوق اليه واخد بالك
في واحد ساعات يقول له ايه يا فلان ده انا لقيت لك رحلة ممتازة لتركيا معلن عنها في الجريدة الفلانية عشر تيام بالاكل والشرب وفندق خمس نجوم وبتمن كذا والطيارة
ده يبحث عن رحلة في الصيف رايح يصيف في ايطاليا في تركيا في غيره. انما لما تيجي تقول لواحد بيبحث عن تأشيرة لكندا عشان يروح يشتغل في كندا تقول له في تأشيرة لتركيا علشان تروح تتفسح في الصيف وتصيف
يقول لك اصل انت بتهزر انا عايز تأشيرة لكندا اروح اشتغل مش تأشيرة لتركيا اللي بيسافروا منها يروحوا المانيا يدوروا على شغل فعلى حسب الاحتياج. فالاية تقول ربنا لقد كان عندنا احتياج الى الايمان وكانت خصالنا واخلاقنا وقلوبنا
صباحنا متوجهة نزاعة الى البحث عن الايمان. فلما سمعنا هذا المنادي صلى الله عليه وسلم يقول للناس امنوا بربكم قلنا ماذا يقول هذا تماما هو ما نبحث عنه ان امنوا بربكم فامنا ربنا فاغفر لنا ذنوبنا والى اخر الاية. اذا ايها الاخوة الكرام
ربنا اننا سمعنا مناديا يعني تلاقت خصالهم الطبيعية الجبلية او التربوية التي نشأوا عليها مع الدعوة الاسلامية. ولذلك كان طبيعيا ان يكون الدين انما بعثت لاتمم مكارم الاخلاق. ولذلك انا يا اخواني
اعملوا معروف انا اوصيكم خيرا باولادكم ربوا ولادكم كويس. لانكم ان ربيتموهم على الجدية. ليس على التهريج على الاستقامة ليس على اللاوع على حب الاخرين مش على انه شايف فلان عمل كزا اكتر منك ازاي ما تخليهوش يعمل الشيء الفلاني
وانا سبحان الله الاسبوع الماضي ده قدر الله لي وكأنه انا علشان اقعد قدام حضراتكم الان اتكلم اني اشوف آآ يعني اب اب بيقول لابنه انتم عارفين التليفونات المحمولة اه قد يقتنيها يعني بعض من ليس عنده مال وفير ولا شيء
اب بيقول له ايه؟ بيقول له لأ لما تحتاج له في حاجة ولد صغير. سنه سبع تمن سنين. يقول له رن له يقوم هو اللي يكلمك وبعدها بخمسة ايام او ستة ايام فقط
رأيت ولدا بيرن لصاحبه قام صاحبه رن له فابوه قال له ايه ده ؟ فقال له انا عملت كذا. قال له لأ عيب يا ابني عيب بقى ده كلام؟ ليه؟ هو اكرم منك
هو احسن منك لما تكون عايزه كلمه ما معكش فلوس ما تكلموش شايف الفرق في التربية الفارق في التربية انك تنشئ الخصلة المستقيمة في ولدك. وطبعا ده مثال انا اصلا اسف جدا اني بذكره. ده احنا
ده بعيد قوي انما انا بقول لك حتى في هذه النقطة فان تعلمه الاستقامة حب الاخرين الصدق انه يخدم الاخرين انه ليس لا يدبر لهم مكائد انه لا عليهم انه لا يريد ان يكون يعني يعني او لا يكون حسودا او غاشا او حقودا
عارف لو علمته صح يحصل ايه؟ بطبيعته لن يتسق ولن يتناسق الا مع الاسلام. حتى لو بعد شوية يلاقي نفسه غريب عن المجتمع الفاسد. اضطر يرجع عارف كلمة عيب اللي بتقولها الام
ولا الاب لابنها؟ عيب يا حبيبي عيب يا ولد كلمة عيب دي كل ما تقول عيب كانك بتحط له عشرة جنيه في الحصالة عيب عيب لا يا حبيبي عيب ادي عشرين
عيب يا ابني اللي بتعمله ده في كل واقعة ليه؟ لحد ما تعمل له كنز ضخم من الخلق في كل مرة شف على مدى الزمن. انما آآ واحد يروح يقول لابوه فلان بيقول له اضربه
بس خلاص انت بتهدم ابنك لذلك يا اخوة قال النبي النبي صلى الله عليه وسلم قال ما فيش ولا واحد ما فيش ولا اب ولا ام اعطوا ولادهم شيء احسن من الخلق الحسن. يقول ما نحل نحل يعني اعطى بدون مقابل. ما نحل والد
ولده خيرا من خلق حسن ازاي بقى اومال اللي ساب لابنه بسم الله ما شاء الله سبع عمارات ومتين فدان واتنين تلاتة مليون جنيه في البنك وجوزوا بنت الاكابر امال ده ايه ده
ده ساب له اكتر لأ هقول لك ليه لانه الخلق الذي يتعلمه الطفل وهو صغير وهو صغير لو فقدوا لا يمكن يتعلم الخلق وهو كبير. الولد اللي يطلع بخيل تعلمه البخل من الصغر. ما يبقاش كريم لما يكبر
الا بصعوبة اللي اتعلموا الجبن الجبن وهو صغير لا يتعلم الشجاعة في كبره الا بصعوبة ومجاهدة جدا. اللي اتعلمه الكسل وانه ينام والصلاة على مهله. وما علش سيبه ينام. لا يمكن يكون جاد ونشيط وهو
كبير ابدا يطلع آآ يعني انا مش عايز استعمل التعبيرات الدارجة لكن يطلع كده ملزق وهو كبير الا بصعوبة ويفضل يجاهد نفسه بقى عشان يبقى نشيط وكريم وشجاع وصادق. اللي اتعلمه انه يبقى ملاوع. وانا شفت في يوم
الايام واحد من الاباء بيقول لابنه بيغمزه كده يقول له خلاص خلاص يعني خبي الولد ده انا الغمزة الصغيرة دي تعلم بها انه يبقى خنيس. كما يقولون لا يمكن يطلع انسان ماجد
حين يكبر هيفضل طول عمره بالشكل ده طول عمره اللي بتعملوه في اولادكم ده لا اقول يبعدهم عن الخلق الحسن؟ لا ده يبعدهم عن الدين عارفين لما واحد يبقى لما يكبر
مهتم بالنساء وبالاموال وبالطعام عارفين ده سببه ايه ان انت ايها الاب وايتها الام ربيتوا فيه الشهوة وهو صغير خليته الغريزة تستعر وتشتد وتكون صاحبة فتوة بابا عايز كزا اتفضل عايز كزا كمان ما هو فلان جا له كزا. تقول له يا ابني بلاش. يقول لك لأ طب ما هو فلان عنده
تقوم جايب له في تعلم ان ينظر الى الاخرين والله يقول لا تمدن عينيك ويتعلم الرغبة ويتعلم فلما يكبر ويريد ان يلتزم تلاقيه قاعد يقاوم في غريزة شديدة ويقاوم في جبن ويقاوم في
بخل ويقاوم في فساد ويقاوم في ملوعة وفي التواء. حالتم فارتحى وكان امره فرطا فرط انت اللي فرضته انما ان اردت لولدك ان يكون قريبا من الله لازم تلموا ولد ده عيب ولا حتى بطريقة يعني مش معنى كده الغلظة لكن بطريقة طيبة انما المهم فيه عيب فيه صح فيه غلط
في خصال طيبة معه فلوس ما قلوش شلها اوعى تطلع منها لأ يكون يعني رب يا اخواني حتى لا افرط في هذا الكلام لاني عندي كلام كتير لازم انتقل اليه. لا تهملوا ان تربوا ابناءكم على خصال الخير. فانها مؤهل
مؤهل الانتقاء للدين ومؤهل الرشاد وخياركم في الجاهلية خياركم في الاسلام. والولاد اللي بييجوا على سن تلتاشر اربعتاشر خمستاشر سنة ويفلتوا ويضلوا. لو انا مربيهم كويس التربية هي اللي هترجعه. الاب والام اللي يعلموا ابنهم وهو صغير انه ما يفتحش فيهم زي ما بيقولوا ولا يرفع عينيه فيهم
ينهرهم ولا يحدثهم تلاقي الابن عنده قفص لا يستطيع ان ان يجترئ على امه انما اذا تعود ان يجترئ على امه وعلى ابيه عند خمستاشر سنة يقول لهم والجماعة اللي في اوروبا وامريكا مسلمين تلاقي ابنه يقول له يا آآ انت لما ييجي يوجه ابنه بعد ما الولد كبر بقى خمستاشر سنة ولا حاجة
قل له انت اصلا ريتارتد. ريتارتد يعني متخلف. انت جاي من بلاد انت جاي بقى من العالم الثالث. انما انا امريكاني. انا دلوقتي انا اتولدت هنا وعايش هنا انت بتكلمني عن كلام قديم
الله الولد يجترئ على ابيه ومنهم من يضرب ومنهم من يشتم ومنهم من يهين ومنهم ومنهم ما انت اللي غلطان انت في البداية لم تقل له عيب يا ابني ولم تقل له ايه الصواب وايه الخطأ؟ ولم تقل له ان القرش الذي يدفعه اكراما ولم تقل له ان يا راجل ده اليهودي يا راجل! اليهودي
اليهودي كعب بن الاشرف لما في واقعة مقتله بواقعة مقتله حسان من العار ان حد ينادي عليه ولا يستجيب من العار لانه فيه شجاعة لا يمكن يجبن فنعلم ابناءنا الشجاعة والكرم والاستقامة والصدق وما يهمكوش واللي خايف على ابنه
من الدين والجامع والدقن والصلاة واللي واللي واللي يا ناس انا شفت اللي كان على خير فمنعه ابواه وبعد سنة ولا اتنين فوجئوا به مدمن مخدرات ورئيس عصابة لسرقة السيارات حتى ينفق على المخدرات التي ادمنها
وبدل ما كانوا خايفين من عليه من من من الهدى تمكن منه الضلال ودخل السجن في جناية وحكم عليه وموجود في السجن بتهمتين تهمة المخدرات وتهمة رئيس عصابة سيارات انتم اتجهوا الى الله. المهم وانتم كذلك لانفسكم كونوا صادقين. كونوا انقياء. كونوا اطهارا. واياك ان
كون فيك متركب فيك مانع من موانع الخير زي التعصب زي التحيز زي آآ زي آآ التحجر اوعى الموانع دي تكون متركبة فيك واحد يقول لك انا انا راجل انا اشوف عيلتي انا واخويا على ابن عمي وانا وابن عمي على الغريب
طب يا حبيبي ابن عمك غلطان غلطان لما يكون هو مين ما دام هو اللي قال يبقى هو الصح ده كل سنة وانتم طيبين ده برة ده في الاوت ده بعيد ده ما لوش لازمة
لانه ان نقول بحق اذا علمناه ولذلك جاء الاسلام لا تمنعن احدكم هيبة الناس ان يقول بحق اذا علمه لا يخشى في الله لومة لائم جاء الاسلام ليقول انا وجدنا اباءنا
على امة وما يصحش اخلي ابويا كان غلطان وان على اثرهم مقتدون؟ لا او لو كان اباؤهم في ضلال مبين جاء الاسلام يصحح ويزبط ليكون فاوعوا يا اخوة اوعوا اعملوا معروف
يكون في اخلاقك الطبيعية في صفاتك الطبيعية في في في صفاتك يعني التربوية. يكون فيها الموانع الهدى لان ده اللي يضيع واعلموا انه كان هناك قبل دعوة الرسول عليه الصلاة والسلام ناس اسمهم الحنفاء
الحنفاء دول قبل الدين قبل البعثة ما كانوا يسجدون للاصنام وما كانوا يعرفونها خالص يشوفها كده وكان يقول للكون رب لا اله اله الا الله بس انا ما اعرفوش ولا اعرف كيف اصل اليه
لزلك قلت لكم في الاسبوع الماضي حاولوا تبقوا موجودين في البيئة اللي طبيعي انه يختار منها وينتقى منها اهل الصلاح انا اعرف واحد محامي كان لما يحب يختار محامي صغير في مكتبه محامي يعني مش مبتدأ في مكتبه
يشوف هو عايزه علشان ايه؟ يقول اه والله انا عايزه علشان يترافع يقوم يروح محكمة الجنح المحكمة الجنائية يشوف الشباب الصغير بيتكلموا ازاي امام المحكمة. فاذا وجد انسانا اعجبه ينتقي منه. ده اختار من البيئة التي فيها مبتغاه
كما قلت لكم الناس بتوع العصابات تلاقي فيه قهاوي اه دي قهوة الحرامية دي قهوة الجماعة اللي بيكسروا خزن. دي قهوة ينتقوا من بعضهم موجود معروف حتى احياء منتشر فيها المخدرات وغيره
يعني على حسب المكان الذي انت فيه تنتقى. فكن فاغرس نفسك غرسا في بيئة الايمان حتى يعرفك اهل الايمان ولذلك قلت لكم لا تجلسوا في قدام التليفزيونات وانزلوا الى المساجد وفي اعمال الخير يعني ليرشدنا الله عز وجل